Foto: Prezident matbuot xizmati Prezident Shavkat Mirziyoyev Mo‘ynoq tumaniga kelib, Amudaryo deltasida kichik suv havzalarini barpo etish bo‘yicha olib borilayotgan ishlar bilan tanishdi. Davlat rahbari matbuot xizmati xabariga ko‘ra, 2019-2022 yillarga mo‘ljallangan ushbu loyiha suv havzalarini samarali boshqarish orqali hududdagi ijtimoiy-iqtisodiy holatni yaxshilashga qaratilgan. Davlat rahbari hududda chorvachilik va baliqchilikni rivojlantirish orqali ish o‘rinlari, aholi daromadlarini ko‘paytirish bo‘yicha ko‘rsatmalar berdi. Bundan oldin, Shavkat Mirziyoyev Qoraqalpog‘istonga jo‘nab ketgani, tashrif ikki kunga mo‘ljallangani xabar qilingandi.